Diari Oficial de la Generalitat Valenciana


Sumari del DOGV 5902, del 27-11-2008 (2008/13009)

Resolució de 4 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LAAT 66 kV D/C per a alimentació a la ST Agost, al terme municipal d'Agost. Expedient número ATLINE/2006/211/03-JUEXPR/2008/15.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5902

Data del DOGV
:   27-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13460


Data del document
:   04-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Agost
    * expropiació
    * administració regional

Resolució de 4 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LAAT 66 kV D/C per a alimentació a la ST Agost, al terme municipal d'Agost. Expedient número ATLINE/2006/211/03-JUEXPR/2008/15. [2008/13540]
Per Resolució del Servici Territorial d'Energia d'Alacant de 17 de desembre de 2007, es va atorgar a Iberdrola Distribución Eléctrica, SAU, l'autorització administrativa per a la construcció de les instal·lacions corresponents al projecte LAAT 66 kV D/C per a alimentació a la ST Agost al terme municipal d'Agost, a la província d'Alacant, es va aprovar el projecte d'execució i es va declarar, en concret, la seua utilitat pública, després de la corresponent informació pública prèvia.
La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat ocupació dels béns i els drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a dur a terme, d'acord amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, i que hauran d'aportar els documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb despesa a càrrec seu.
L'alçament d'actes tindrà lloc els pròxims dies 8 de gener de 2009 (a partir de les 9.30 hores), i 9 de gener de 2009 (a partir de les 9.30 hores) en les dependències de l'Ajuntament d'Agost (Alacant).
L'orde d'alçament d'actes es comunicarà a cada interessat per mitjà de l'oportuna cèdula de citació, que consta la relació de titulars convocats en el tauler d'edictes de l'Ajuntament assenyalat i al final d'este anunci.
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.
En l'expedient d'expropiació, Iberdrola Distribución Eléctrica, SAU, assumirà la condició de beneficiària.
València, 4 de novembre de 2008.- El conseller d'Infraestructures i Transport: Mario Flores Lanuza.